ຍານາງທີນາ ມະຫາຣາດ ລົງແຂ່ງຂັນ ຂັ້ນທີ 2 ເປັນສະມາຊິກ ສະພາ ລັດໂອຮາຍໂອ
ຍານາງ ທີນາ ມະຫາຣາດ ນັກເຄື່ອນໄຫວສັງຄົມ ທີ່ໜຸ່ມນ້ອຍຫ້າວຫັນ ສະໝັກເຂົ້າ​​ແຂ່ງຂັນ ​ເປັນສະມາຊິກສະພາ ປະຈຳລັດໂອຮາຍໂອ ໃນເດືອນພະຈິກ ທ້າຍປີນີ້.
ທ່ານຜູ້ຟັງທີ່ເຄົາລົບ ໃນລາຍການຊີວິດຊາວລາວຂອງ ວີໂອເອ ປະຈຳແລງວັນພະຫັດ ມື້ນີ້ ແມ່ນເຮົາກຳລັງຕິດຕາມເບິ່ງຄວາມຄືບໜ້າຂອງ ຍານາງ ທີນາ ມະຫາຣາດ ນັກ ເຄື່ອນໄຫວສັງຄົມໜຸ່ມນ້ອຍທີ່ຫ້າວຫັນ ຊຶ່ງວີໂອເອ ໄດ້ລາຍງານກ່ຽວກັບຍານາງໄປ ແລ້ວປີກາຍນີ້ ເວລານາງໄດ້ເລີ້ມສະໝັກເຂົ້າແຂ່ງຂັນ ຮັບໃຊ້ເປັນສະມາຊິກສະພາ ປະຈຳລັດໂອຮາຍໂອ ຍານາງທີນາ ໄດ້ຊະນະການປ່ອນບັດເລືອກຕັ້ງຂັ້ນຕົ້ນໃນວັນ ທີ 7 ພຶດສະພາທີ່ຜ່ານມາ ບັດນີ້ຍານາງທີນາ ຈະແຂ່ງຂັນໃນຮອບສຸດທ້າຍໃນເດືອນ ພະຈິກ 2018 ຈະມາເຖິງນີ້ ສຳລັບຄວາມຄືບໜ້າ ຂອງ ຍານາງທີນາ ວ່າໄດ້ເປັນມາ ຢ່າງໃດນັ້ນ ກິ່ງສະຫວັນ ຈະນຳມາສະເໜີທ່ານ ໃນອັນດັບຕໍ່ໄປ ສະບາຍດີທ່ານຜູ້ຟັງທີ່ເຄົາລົບ ບັດນີ້ຄວາມໄຝ່ຝັນຂອງຍານາງທີນາ ມະຫາຣາດ ສັງ ກັດພັກເດໂມແຄຣັດ ຜູ້ສະໝັກແຂ່ງຂັນເປັນສະມາຊິກສະພາເຂດສາມ ປະຈຳລັດໂອ ຮາຍໂອ ໄດ້ຫຍັບໃກ້ເຂົ້າມາເທື່ອລະກ້າວ ຊຶ່ງອາດຈະກາຍເປັນຄວາມຈິງກໍໄດ້ ໃນ ໄລຍະນຶ່ງປີຜ່ານມາ ຍານາງທີນາ ໄດ້ທຳການໂຄສະນາຫາສຽງຢ່າງບໍ່ລົດລະ ແລະ ໄດ້ຊອກຫາທຶນຮອນໃຫ້ໄດ້ຫຼາຍເທົ່າທີ່ຈະຫຼາຍໄດ້ ຈາກຜູ້ສະໜັບສະໜູນເພື່ອມາໃຊ້ ຈ່າຍ ໃນການໂຄສະນາຫາສຽງ ຕໍ່ສູ້ກັບຄູ່ແຂ່ງ ຄືຍານາງແອນ ກອນຊາເລສ ສັງກັດ ພັກຣີພັບບລິກັນ ປັດຈຸບັນນີ້ຍານາງທີນາມີເງິນໂຄສະນາຫາສຽງຢູ່ປະມານ 300,000 ໂດລາ ຊຶ່ງໜ້ອຍກວ່າຄູ່ແຂ່ງ ທີ່ມີຢູ່ເຖິງນຶ່ງລ້ານໂດລາ ແຕ່ນັ້ນບໍ່ໄດ້ແມ່ນອຸບປະສັກທີ່ ສ້າງຄວາມທໍ້ຖອຍໃຫ້ແກ່ຍານາງທີນາ ຍານາງທີນາ ມະຫາຣາດ ອາຍຸ 27 ປີ ສຳເລັດການສຶກສາປະລິນຍາຕີ ຝ່າຍລັດຖະ ສາດ ຈາກມະຫາວິທະຍາໄລໂອຮາຍໂອ ນາງແມ່ນອາເມຣິກັນເຊື້ອສາຍລາວ ເກີດ ຢູ່ໃນລັດໂອຮາຍໂອ ສະຫະລັດອາເມຣິກາແມ່ນຊາວເອເຊຍທີ່ຖືວ່າເປັນຊົນກຸ່ມນ້ອຍ ລຸກຢືນຂຶ້ນຕໍ່ສູ້ເພື່ອເປັນປາກເປັນສຽງ ໃຫ້ແກ່ບັນດາຊົນກຸ່ມນ້ອຍຜູ້ທີ່ບໍ່ມີປາກສຽງດົງ ດັງແລະເພື່ອສັງຄົມສ່ວນໃຫຍ່ຊຶ່ງ ຍານາງທີນາໄດ້ກ່າວເຖິງເປົ້າໝາຍທີ່ຈະຮັບໃຊ້ຢູ່ໃນ ເຂດຂອງຜູ້ກ່ຽວດັ່ງນີ້: ເວທີຫລິ້ນການເມືອງຢູ່ໃນສະຫະລັດ ເພື່ອຮັບໃຊ້ຢູ່ໃນຕຳແໜ່ງອັນສຳຄັນບໍ່ວ່າຈະຢູ່ ໃນລະດັບລັດຖະບານທ້ອງຖິ່ນ ລະດັບລັດ ແລະລະດັບລັດະບານກາງ ກໍຕາມ ກໍແມ່ນ ຈະເປັນເລື້ອງສະລັບຊັບຊ້ອນທີ່ສຸດ ຜູ້ສະໝັກຕ້ອງຕຽມໂຕປະເຊີນໜ້າກັບການທ້າທາຍ ຕ່າງໆ ໂດຍສະເພາະທາງດ້ານສ່ວນໂຕ ທີ່ບັນດານັກຂ່າວ ແລະຄູ່ແຂ່ງຂັນ ຈະຊອກຄົ້ນ ນຳເອົາຂໍ້ມູນທີ່ເປັນຈຸດອ່ອນອອກມາປະຈານ ເພື່ອໃຫ້ຜູ້ປ່ອນບັດໄດ້ຮູ້ຄວາມບໍ່ຂາວ ສະອາດເພື່ອເອົາຊະນະ ຕາມປົກກະຕິແລ້ວ ຜູ້ສະໝັກເຂົ້າແຂ່ງຂັນ ຈະໄດ້ຮັບການສະໜັບສະໜູນຈາກພັກການເມືອງຂອງຕົນທີ່ສັງກັດຢູ່ນັ້ນ ແຕ່ວ່າຍານາງທີນາ ຜູ້ສັງກັດພັກເດໂມແຄຣັດໄດ້ຖືກປະ ຕິເສດການສະໜັບສະໜູນຈາກພັກ ເຖິງແມ່ນວ່າຈະໄດ້ຮັບໄຊຊະນະໃນການເລືອກຕັ້ງ ຂັ້ນຕົ້ນມາແລ້ວກໍຕາມ ຊຶ່ງຍານາງທີນາ ໄດ້ກ່າວເຖິງເຫດຜົນວ່າ: ນັ້ນແມ່ນຄວາມກ້າຫານຂອງນັກການເມືອງສະຫະລັດຄົນນຶ່ງ ທີ່ກ້າເວົ້າກ້າວ່າ ຮັບຮູ້ ເຖິງຄວາມຈິງຂອງຊີວິດ ແລະມີຄວາມຮັບຜິດຊອບ ທີ່ປະຊາຊົນຜູ້ມີສິດປ່ອນບັດຈະ ເປັນຜູ້ຕັດສິນດ້ວຍຕົນເອງ ຍານາງທີນາກ່າວວ່າ ຄົນເຮົາສາມາດປ່ຽນແປງໄດ້ ແລະ ຮຽນຮູ້ຄວາມຜິດພາດໄວ້ເປັນບົດຮຽນ ເຖິງແມ່ນວ່າ ຍານາງທີນາ ໄດ້ມີປະວັດອັນບໍ່ ຂາວສະອາດມາ ແຕ່ນາງກໍສາມາດຍາດໄດ້ ໄຊຊະນະຈາກບັນດາຜູ້ສະໜັກແຂ່ງຂັນ ຫ້າຄົນ ຢູ່ໃນພັກດຽວກັນມາແລ້ວ ຍານາງທີນາ ໄດ້ກ່າວເຖິງການໄດ້ຮັບການສະໜັບ ສະໜູນດັ່ງນີ້: ຄຳຂວັນຄຳນຶ່ງ ເປັນພາສາອັງກິດໄດ້ກ່າວໄວ້ວ່າ  ຊຶ່ງໝາຍ ຄວາວ່າ ຊຶ່ງຍານາງທີນາ ມະຫາລາດ ໄດ້ ສະແດງໃຫ້ເປັນໂຕຢ່າງ ແລະເປັນແມ່ຍິງອາເມຣິກັນເຊື້ອສາຍລາວຄົນນຶ່ງ ທີ່ໄດ້ປູທາງ ວາງບົດບາດໄວ້ ໃຫ້ແກ່ບັນດາເຍົາວະຊົນລຸ້ນຕໍ່ໄປ